Apam Barabai

Apam Barabai pânèka kakanan sè èkaghâbây ḍâri han-bahan dhâsar teppong bherres, tapay tenggâng, ghulâ  mèra, bân ghulâ pasèr sè asalla ḍâri Barabai. Apam Barabai andi' bento' bunter, tèpès bân abârna coklat ngoḍâ bân potè mènorot macem ghulâ sè èghunaaghi. Teppong bherres sè èghunaaghi jhughân aberri' tèkstur lembu' bân andi' bâu ghulâ mèra ḍâri cobbhu' sè kowat. Apam Barabai èjhuwâl ngangghuy bhungkos ḍâri ḍâun gheddheng.

Apam Barabai èkennal dhâddhi lè-ollè khas ḍâri Barabai, Hulu Songay Tengnga, Kalimantan Lao' bân jhâjhân rèya bisa tahan sampè' 3 arè taosa èpamaso' ḍâ' kulkas. Ghânèka èparcajâ sabâb Apam Barabai nèka ghi' aghunaaghi han-bahan alamè, bi-lebbi kaangghuy pangembâng sè aghunaaghi tapay tenggeng. Laèn ḍâri rassa ghulâ cobbhuk bân ghula pasèr, mangkèn bâḍâ jhughân Apam Barabai rassa maddhu mènangka abângoba rassa.

 Carana Aghâbây 
Carana aghâbây Apam Barabai ghi' aghunaaghi cara kona iyâ arèya anowap adhunan so kaju. Carana aghâbây jhâjhân Apam Barabai kodhu nantos adhunan sè ngembâng ngangghu cara èpenneng palèng sakejjhâ' 3-4 jhâm sajjhek èpacampor sakabbhina han-bahan. Samarèna èghressa cokop ngembâng, adhunan èsèlèn ka ḍâlem bâddhâ bân ètowap korang lebbi 15 mennit. Samarèna massa', jhâjhân apam bisa èsajiyâghi otabâ èbhungkos aghunaaghi ḍâun gheddâng kaangghuy èjhuwâl ka pangècèr.

 Pangakowan mènangka Sangkolan Bhudhâjâ Ta' Adhuju' 
Neng taon 2022, Apam Barabai secara resmi ampon èpatetep mènangka Sangkolan Bhudhâjâ Ta' Adhuju' sareng Kementerian Pandhidhighân, Kabhudhâjâan, Risèt bân Tèknologi Republik Indonèsia. Pangakowan rèya anegghessaghi pentèngnga Apam Barabai mènangka bâgiyân ḍâri jati dhiri bhudhâjâ orèng-orèng Hulu Songay Tengnga.

 Sombher